**A közfeladatot ellátó szerv által – alaptevékenysége keretében – fenntartott adatbázisok, nyilvántartások jegyzéke.**

**- Gyermekvédelmi ellátások tekintetében vezetett nyilvántartás:**

A gyermekek védelméről és a gyámügyi igazgatásról szóló 1997. évi XXXI. törvény 138. § (1) bekezdése szerint az ellátásra való jogosultság megállapításához, megváltoztatásához és megszüntetéséhez vezetett nyilvántartás a WinSZoc programban.

Nyilvántartott adatok:

a) a gyermek, a fiatal felnőtt, a szülő vagy más törvényes képviselő, illetve tartásra köteles személy személyazonosító adatait, valamint társadalombiztosítási azonosító jelét,

b) a 4. § (1) bekezdés b) pontja szerinti személy esetében a Magyarországon tartózkodás jogcímét, hozzátartozó esetén a rokoni kapcsolatot,

c) a jogosultsági feltételekre és az azokban bekövetkezett változásokra vonatkozó adatokat,

d) az ellátással kapcsolatos döntéseket, pénzbeli és természetbeni ellátás esetén a pénzbeli és természetbeni ellátás megnevezését, jogcímét, összegét és az ellátás érdemi elbírálására, megváltoztatására, megszüntetésére vonatkozó adatokat, a megszüntetés jogcímét, valamint az ellátásra való jogosultsággal összefüggő érdemi döntés véglegessé válásának időpontját,

e) a jogosultság megállapításához szükséges jövedelmi adatokat,

f) a gyermek, a nagykorúvá vált gyermek, a fiatal felnőtt hátrányos vagy halmozottan hátrányos helyzetének megállapítását, megjelölve a hátrányos, halmozottan hátrányos helyzet megállapításának okát.

A rá vonatkozó adatok tekintetében az érintett személy és törvényes képviselője jogosult az adatainak megismerésére. A nyilvántartásból - a jogosultság megszűnésétől, illetve a gyermek nagykorúságától számított 25 év elteltével - törölni kell az adott személyre vonatkozó adatokat.

**- Szociális ellátások tekintetében vezetett nyilvántartás:**

A szociális igazgatásról és szociális ellátásokról szóló 1993. évi III. tv. 18. § szerint a szociális ellátásra való jogosultság megállapítása, az ellátás biztosítása, fenntartása és megszüntetése céljából vezetett nyilvántartás a WinSzoc programban.

Nyilvántartott adatok:

a) az ellátást kérelmező, a jogosult és az az adott ellátásra való jogosultság elbírálása során e törvény rendelkezései, illetve a települési önkormányzat rendelete alapján figyelembe vett más személyek

aa) természetes személyazonosító adatait,

ab) belföldi lakó- vagy tartózkodási helyét,

ac) Társadalombiztosítási Azonosító Jelét;

b) az ellátást kérelmező, a jogosult állampolgárságát, huzamos tartózkodási jogosultságát, illetve menekült, oltalmazott vagy hontalan jogállását;

c) a jogosultsági feltételekre és az azokban bekövetkezett változásokra vonatkozó adatokat;

d) a szociális ellátás

da) megnevezését,

db) jogcímét,

dc) összegét,

dd) érdemi elbírálására, megváltoztatására, megszűnésére vagy megszüntetésére vonatkozó adatokat,

de) megszűnésének vagy megszüntetésének jogcímét;

e) a szociális ellátásra való jogosultsággal összefüggő érdemi döntés véglegessé válásának időpontját;

f) a szociális ellátás megállapítása során figyelembe vett, egy főre vagy egy fogyasztási egységre jutó jövedelem összegét;

g) a 3. § (3) és (4) bekezdése szerinti személy esetében a Magyarországon tartózkodás jogcímét, hozzátartozói jogcímen történő tartózkodás esetén a rokoni kapcsolatot;

h) az ellátás jogosulatlan és rosszhiszemű igénybevételét megállapító végleges döntés esetén az érintett ellátás megnevezését és az ellátás megtérítendő összegét;

i) a lakhatáshoz kapcsolódó rendszeres kiadások viseléséhez nyújtott települési támogatás természetbeni szociális ellátás formájában történő nyújtása esetén

ia) a támogatott szolgáltatást szolgáltatási vagy közszolgáltatási szerződés alapján szerződőként igénybe vevő fogyasztónak és a fogyasztási helynek a szolgáltató általi azonosításához szükséges adatot,

ib) a lakáscélú kölcsönszerződés adósának és adóstársának a kölcsönt nyújtó pénzintézet általi azonosításához szükséges adatot.

A nyilvántartásból a szociális ellátásra való jogosultság megszűnésétől számított öt év elteltével - a szolgálati időre jogosító ellátások kivételével - törölni kell az adott személyre vonatkozó adatokat.

A személyére vonatkozó adatok tekintetében a betekintési, a helyesbítési vagy törlési jogának érvényesítése mellett kérheti a jogai gyakorlásához szükséges adatainak közlését.

**- Kereskedelmi üzletekről vezetett nyilvántartás adatai:**

A szolgáltatási tevékenység megkezdésének és folytatásának általános szabályairól szóló 2009. évi LXXVI. törvény (a továbbiakban: Szolgtv.) 26. §- a alapján szolgáltatási tevékenység megkezdéséhez vagy folytatásához szükséges engedélyezési eljárásban a szolgáltatás felügyeletét ellátó hatóság az engedély megadásával egyidejűleg hivatalból nyilvántartásba veszi a szolgáltatót.

A nyilvántartás tartalmazza:

a) a szolgáltató nevét,

b) a szolgáltató lakcímét, szervezet esetén székhelyét,

c) az engedélyezett szolgáltatási tevékenység megjelölését,

d) az engedély számát és a tevékenység megkezdésének vagy folytatásának az engedélyben foglalt területi és időbeli korlátait, valamint

e) az adott szolgáltatási tevékenység megkezdésére és folytatására való jogosultságot szabályozó külön jogszabályban meghatározott adatokat.

A Szolgtv. 30. § (2) bekezdése szerint a szolgáltatás felügyeletét ellátó hatóság a szolgáltatókról, az általuk benyújtott bejelentésben, vagy engedélykérelemben feltüntetett adatok alapján vezetett nyilvántartás alapján a Kormány rendeletében meghatározottak szerint az interneten, bárki számára ingyenesen és korlátozásmentesen hozzáférhető módon, naprakészen közzéteszi a Szolgtv. 26. § (2) bekezdés a)-c) pontjában, a 27. § (2) bekezdésében, valamint a 29. § a)-d) pontjában meghatározott adatokat. Ezek az adatok közérdekből nyilvánosak.

A közzétett adatok nyilvánosak, bárki számára elérhetőek a <https://oknyir.kh.gov.hu/> honlapon.

**- Telephelyekről vezetett nyilvántartás adatai:**

A telepengedély, illetve a telep létesítésének bejelentése alapján gyakorolható egyes termelő és egyes szolgáltató tevékenységekről, valamint a telepengedélyezés rendjéről és a bejelentés szabályairól szóló 57/2013. (II. 27.) Korm. rendelet 6. sz. melléklete szerint kerül vezetésre. A nyilvántartás a szolgáltatók által benyújtott bejelentésben, vagy engedélykérelemben feltüntetett adatok alapján tartalmazza a szolgáltató nevét, cégjegyzékszámát, vagy vállalkozói nyilvántartásba vételi számát, székhelyét, a részére kiadott nyilvántartási számot, a kiadás dátumát, a telephely címét, helyrajzi számát, használatának jogcímét, a telepen végzett ipari tevékenység megnevezését, üzemeltetésének időtartamát, műszakonként a napi munkavégzés idejének megjelölésével. A közzétett adatok nyilvánosak, bárki számára elérhetőek a https://berhida.asp.lgov.hu/ honlapon.

**- Szálláshely szolgáltatási nyilvántartás:**

A szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X.20.) Korm. rendelet 12. §-a szerint vezetett nyilvántartás a szolgáltató által benyújtott szálláshely-üzemeltetési engedély kiadása iránti kérelemben feltüntetett adatok alapján tartalmazza a szolgáltató részére kiadott nyilvántartási számot, a szolgáltató nevét, lakcímét, székhelyét, az engedélyt megadó határozat számát és a tevékenység megkezdésének vagy folytatásának az engedélyben foglalt területi és időbeli korlátait, a szálláshely címét, helyrajzi számát, elnevezését, a szálláshely-szolgáltatási tevékenység típusának megjelölését, a szálláshely befogadóképességét, a vendégszobák számát, az ágyak számát, a szolgáltató adószámát, statisztikai számjelét, az engedély kiadásának dátumát, az engedély számát, a szálláshely ideiglenes bezárásának tényét és időtartamát, a szálláshely megszűnésének okát, időpontját, a Nemzeti Turisztikai Adatszolgáltatási Központban a szálláshelyhez rendelt regisztrációs számot. A közzétett adatok nyilvánosak, bárki számára elérhetőek a <https://berhida.asp.lgov.hu/> honlapon.

**- Az adózók és kötelezettségeik nyilvántartása:**

Az önkormányzat jegyzője az önkormányzati adóhatóság útján látja el adóztatási feladatait. Az adózók és kötelezettségeik nyilvántartása a helyi adóról szóló 1990. évi C. törvény (továbbiakban: Htv.) és az adózás rendjéről szóló 2017. évi CL. törvény (továbbiakban: Art.) szabályai szerint vezetett ASP programrendszer alkalmazásával történik.

A Htv. 44.§ (1) bekezdése szerint az önkormányzati adóhatóság hatáskörébe tartozó adókat és adók módjára behajtandó köztartozásokat kizárólag a Magyar Államkincstár által rendelkezésre bocsátott számítógépes programrendszerrel lehet nyilvántartani.

Az Art. 124. § (2) bekezdése szerint más hatóság, közfeladatot ellátó adatkezelő szerv nyilvántartásában vagy adózói nyilvántartásban szereplő adatot az adóhatóság az adózó és az adó megfizetésére kötelezett személy azonosításához, az adókötelezettség, a költségvetési támogatáshoz való jogosultság megállapításához, az adózók ellenőrzésre történő kiválasztásához, ellenőrzéséhez, végrehajtási eljárás lefolytatásához, az adózó kérelmére indult adóigazgatási eljárásban a tényállás tisztázásához használhatja fel.

Az Art. 52. § (3) bekezdése szerint a (2) bekezdés alkalmazása során a személyiadat- és lakcímnyilvántartás, a cégnyilvántartás, az ingatlan- nyilvántartás, a közúti közlekedési nyilvántartás, az építésfelügyeleti nyilvántartás, illetve valamennyi más jogszabály alapján közhiteles nyilvántartás térítés nélkül felhasználható.

Az ASP nyilvántartó rendszer adatai az Art. 127. §-ában (Adótitok) szabályozottak alapján zárt rendszert képviselnek.

**Másolatkészítés**

Minden olyan nyilvántartás esetében, ahol a nyilvántartás vezetésére vonatkozó jogszabály másként nem rendelkezik, vagy a másolat készítésének lehetőségét nem zárja ki, a nyilvántartásból történő másolat készítésének illetéke az illetékekről szóló 1990. XCIII. törvény(a továbbiakban: Iltv.) 2. mellékletének X. pontja szerint közteherfizetési kötelezettség alá nem eső eljárások és igazgatási jellegű szolgáltatások közé tartozik az adóbevallás másolatának kiállítása, a hitelesített vagy nem hitelesített másolat kiállítása, amely az Iltv.1. mellékletben és az 2. mellékletben említett eljáráshoz szükséges.